Օբաման նույնիսկ չի փորձել գնալ Փարիզ՝ ի պատասխան ջիհադականների վայրագությունների, իր փոխարեն ուղարկելով Քերիին (որպեսզի սա «ամուր գրկախառնվի Փարիզի հետ», ինչպես բացատրել է պետքարտուղարը) և Ջեյմս Թեյլորին, որպեսզի սա երգի իր «You’ve Got a Friend» հիթը։ Բայց միտումնավոր ցուցադրական եռօրյա այցն այնտեղ՝ օրակարգում կլիմայական փոփոխություններով, նա կատարեց։ Ուրեմն, ինչո՞ւ չգնալ Հավանա։ Իհարկե, բարբարոսները դռների առջև են, և նրանք ուժեղացնում են ճնշումը՝ իմանալով, որ դեռ 11 ամիս ամերիկյան դիմադրությունը նվազագույնն է լինելու։ Բայց մեր պասիվ նախագահն անկեղծորեն հավատում է, որ այս բուռն ճնշումը ոչ մի նշանակություն չունի։ Չէ՞ որ այդ խորտակիչները պատմության ա՛յս կողմում չեն, իսկ նրանց տարածքային զավթումները, հաղթանակները և ուժն այնքա՜ն հնաոճ են՝ 20-րդ դարից։